open-index/open-wikipedia-markdown huggingface dataset:
Kontinentālā blokāde

thumb|Francijas impērija 1812. gadā
**Kontinentālā blokāde** (franču: *Blocus continental*) bija ekonomisko un politisko pasākumu kopums, ko 1806.–1814. gadā īstenoja Francijas imperators Napoleons I pret savu galveno pretinieku — Lielbritāniju.

Napoleona noteiktais galvenais blokādes mērķis — sagraut Lielbritāniju, netika sasniegts.

## Sekas
Blokāde nopietni kaitēja pašai Francijai. Saruka kuģu būves un saistītās rūpniecības nozares, kā arī daudzas uz ārvalstīm orientētas nozares, piemēram, linu ražošana. Mazā eksporta un zaudētās peļņas dēļ daudzas rūpniecības nozares tika slēgtas. Dienvidfrancija, jo īpaši Marseļas un Bordo ostas pilsētas, kā arī Larošelas pilsēta, cieta no tirdzniecības apjoma samazināšanās. Turklāt lielākajā daļā kontinentālās Eiropas valstu pieauga pārtikas pamatproduktu cenas. 

Portugāle atklāti atteicās pievienoties kontinentālajai blokādei, 1793. gadā tā bija parakstījusi savstarpējās palīdzības līgumu ar Lielbritāniju. Pēc 1807. gada jūlijā noslēgtā Tilzitas līguma Napoleons mēģināja sagrābt Portugāles floti, kā arī okupēt ostas. Viņam tas neizdevās, jo Portugāles karaliene Marija I paņēma savu floti un pārcēla Portugāles galmu uz Brazīliju karaliskās flotes pavadībā. Portugāles iedzīvotāji sacēlās pret franču iebrucējiem britu virsnieka Artūra Velzlija vadībā, pēc kā sākās Pireneju kari. 

Drīz pēc Napoleona iebrukuma Krievijā 1812. gada 6. (18.) jūlijā Krievija un Lielbritānija parakstīja miera līgumu, bet 1812. gada 12. (24.) septembrī tika publicēts Aleksandra I manifests par tirdzniecības attiecību atjaunošanu starp valstīm. 1813. gadā pēc Francijas sakāves karā ar sesto pret Franciju vērsto koalīciju Eiropas valstis atteicās ievērot kontinentālo blokādi. Pēc Burbonu restaurācijas Francijā 1814. gada aprīlī tā beidzot tika atcelta.

## Ārējās saites
Portsmutas miera līgums

thumb|Krievijas un Japānas delegāciju sarunas
[thumb|Krievijas Impērijas delegācija Portsmutā. Sēž no kreisās: [Sergejs Vite un Romāns fon Rozens (1905)]]

**Portsmutas miera līgums** ir 1905. gada 23. augustā Portsmutā ASV noslēgts miera līgums, kas izbeidza Krievijas—Japānas karu.
Krievijas delegāciju vadīja Sergejs Vite un sūtnis ASV Romāns fon Rozens.

## Saturs
Līgumā noteikts, ka Krievijas Impērija atdeva Japānas Impērijai Sahalīnas salas dienvidu daļu, piešķīra nomas tiesības uz Liaodunas pussalu ar Portartūru un Daļņiju, kā arī atzina Koreju par Japānas Impērijas interešu sfēru.

## Sekas
Japāna nostiprināja savu ietekmi Tālajos Austrumos. 1910. gadā tā iekļāva Koreju Japānas Impērijā.
Līgumu anulēja 1945. gadā, kad Sarkanā armija sakāva japāņu Kvantunas armiju un ieņēma Sahalīnas salas dienvidu daļu un Kuriļu salas.
Jaunu miera līgumu Japāna neparakstīja.

## Ārējās saites
Nandita Venkatačalama Pallatura

**Nandita Venkatačalama Pallatura** (; dzimusi  Tamilnādā) ir Indijas starptautiskā lielmeistare šahā (2020).

## Biogrāfija
Trīs reizes uzvarējusi Indijas meiteņu šaha čempionātos dažādās vecuma grupās: 2007 (G11 vecuma grupā), 2010 (G15 vecuma grupā) un 2013 (G17 vecuma grupā). Āzijas jauniešu šaha čempionātos izcīnījusi divas medaļas: zeltu (G16 vecuma grupā 2011. gadā) un sudrabu (G16 vecuma grupā 2012. gadā). Tāpat Āzijas junioru šaha čempionātos meitenēm U20 vecuma grupā divas reizes bijusi labāko trijniekā: 2015. (bronza) un 2016. (sudrabs) gadā. 2016. gadā izcīnījusi 2. vietu Pasaules junioru šaha čempionātā meitenēm U20 vecuma grupā.

2022. gadā Ņūdelī uzvarējusi Āzijas sieviešu čempionātā šahā. 2023. gadā Baku piedalījusies Pasaules kausa šahā sievietēm izcīņā pēc izslēgšanas sistēmas un zaudējusi 1. kārtā.

2022. gadā Čennai piedalījusies 44. sieviešu šaha olimpiādē un Indijas 3. komandas sastāvā pie otrā galdiņa izcīnījusi 8½ punktus no 11 iespējamiem.

Par panākumiem turnīros FIDE 2015. gadā viņai piešķīrusi starptautiskās meistares (WIM), bet 2020. gadā — starptautiskās lielmeistares (WGM) nosaukumu. Kļuvusi par Indijas 17. sieviešu šaha lielmeistari.

## Atsauces

## Ārējās saites
Autoceļš Nr. 60

**"Autoceļš Nr. 60"** () ir 2002. gada Kanādas un ASV komēdijdrāmas filma, kuras režisors un scenārija autors ir Bobs Geils. Filmā galvenās lomas atveido Džeimss Mārsdens, Gērijs Oldmens, Eimija Smārta, Kristofers Loids, Eimija Džo Džonsone, Anna Mārgreta, Ārts Evanss, Kriss Kūpers, Kurts Rasels un Maikls Dž. Fokss.

Filma stāsta par jaunu puisi, kurš vēlas kļūt par mākslinieku un tādēļ dodas ceļojumā pa 60. autoceļu, kas kartēs neeksistē, uz vietu, par kuru viņš nekad nav dzirdējis, lai meklētu atbildes un savu sapņu meiteni.

Filmas "Autoceļš Nr. 60" pirmizrāde notika . Filma saņēma pozitīvas kritiķu atsauksmes.

## Ārējās saites
Džeimss Mārsdens

**Džeimss Pols Mārsdens** (, dzimis ) ir amerikāņu aktieris.

Savu aktiera karjeru iesācis ar epizodiskām lomām televīzijas seriālos *[[Saved by the Bell: The New Class]]* (1993), *[[Touched by an Angel]]* (1995) un *[[Party of Five]]* (1995). Kļuvis atpazīstams ar lomu "X-cilvēki" filmu ciklā (2000—2014). Piedalījies arī tādās filmās kā *[[Disturbing Behavior]]* (1998), "Autoceļš Nr. 60" (2002), "Atmiņu klade" (2004), "Supermens atgriežas" (2006), "Matu laka" (2007), "Noburtā" (2007), "27 kleitas" (2008), "Kaste" (2009), "Sulainis" (*The Butler*, 2013), "Televīzijas dvēsele 2" (2013), "" (2020), "Soniks 2: Filma" (2022) un "Soniks 3: Filma" (2024). Piedalījies arī seriālos "Mežonīgo rietumu pasaule" (*Westworld*, 2016—2022) un *[[Dead to Me]]* (2019—2022).

## Ārējās saites
Anna Mārgreta

**Anna Mārgreta Olsone** (; dzimusi ) ir zviedru-amerikāņu aktrise, dziedātāja un dejotāja. Saņēmusi vairākus apbalvojumus, tai skaitā piecas Zelta globusa balvas, kā arī nominēta divām Amerikas Kinoakadēmijas balvām, divām ''Grammy'' balvām, Ekrāna aktieru ģildes balvai un sešām Emmy balvām, 2010. gadā saņemot to par epizodisku lomu seriālā *[[Law & Order: Special Victims Unit]]*.

Piedalījusies tādās filmās kā "Pilna kabata brīnumu" (*Pocketful of Miracles*, 1961), *[[State Fair]]* (1962), *[[Bye Bye Birdie]]* (1963), *[[Viva Las Vegas]]* (1964), *[[The Cincinnati Kid]]* (1965), *[[Carnal Knowledge]]* (1971), *[[The Train Robbers]]* (1973), ''Tommy'' (1975), ''Magic'' (1978), *[[The Villain]]* (1979), *[[The Return of the Soldier]]* (1982), *[[Newsies]]* (1992), *[[Grumpy Old Me]]* (1993), *[[Grumpier Old Men]]* (1995), "Katrā dotajā svētdienā" (1999), "Autoceļš Nr. 60" (2002), "Taksis" (*Taxi*, 2004), "Šķiršanās amerikāņu stilā" (2006), *[[The Loss of a Teardrop Diamond]]* (2008) un "Aiziet skaisti" (2017).

## Ārējās saites
Džošs Hatčersons

**Džošua Raiens Hatčersons** (; dzimis ) ir amerikāņu aktieris un producents.

Savu aktiera karjeru sācis ar nelielām televīzijas lomām 2000. gadu sākumā. Karjeras sākumā piedalījies tādās filmās kā "Mazā Manhetena" (*Little Manhattan*, 2005), "Zatura. Piedzīvojumi kosmosā" (2005), "Trakā māja uz riteņiem" (2006), "Tilts uz Terabitiju" (2007), "Ceļojums uz Zemes centru" (2008) un "Bērniem viss kārtībā" (2010). Kļuvis slavens, atveidojot galveno lomu filmu ciklā "Bada spēles" (2012—2015). Attēlojis lomas arī filmās "Ceļojums uz Noslēpumu salu" (*Journey 2: The Mysterious Island*, 2012), "Apslēptās karaļvalsts sargi" (2013) un "Piecas naktis pie Fredija" (2023).

## Filmogrāfija

## Atsauces

## Ārējās saites
Le Havre AC

***Le Havre Athletic Club***, plašāk zināms kā ***Le Havre***, ir Francijas futbola klubs no Havras. Pašlaik spēlē Francijas 1. līgā jeb *Ligue 1*. Mājas spēles aizvada *[[Stade Océane]]* stadionā, kurā ir 25&nbsp;178 skatītāju vietas.

Klubs tika nodibināts 1884. gadā, bet futbola sekcija izveidota 1894. gadā. 1899. gadā *Le Havre* uzvarēja USFSA rīkotajā Francijas amatieru čempionātā un kļuva par pirmo Francijas čempionvienību ārpus Parīzes. Kluba lielākais panākums ir uzvara Francijas kausa izcīņā 1959. gadā. Augstākais sasniegums *Ligue 1* ir trešā vieta 1950.—1951. gada sezonā. Klubs ir sešas reizes uzvarējis Francijas 2. līgā (*Ligue 2*).

## Sastāvs
*Sastāvs atjaunots .*

## Sasniegumi
* **[[Francijas kauss futbolā]]**
** Kausa ieguvēji (1): 1958—59
** Finālisti (1): 1919—20
* **[[Francijas futbola 2. līga|Francijas 2. līga]]**
** Uzvarētāji (6): 1937—38, 1958—59, 1984—85, 1990—91, 2007—08, 2022—23
* **USFSA čempionāts**
** Uzvarētāji (3): 1899, 1900, 1919
* **Francijas superkauss**
** Uzvarētāji (1): 1959

## Atsauces

## Ārējās saites

*
Vikipēdija maķedoniešu valodā

**Vikipēdija maķedoniešu valodā** ir bezmaksas tīmekļa enciklopēdijas Vikipēdijas maķedoniešu valodas versija. Tā darbojas kopš 2003. gada. 2023. gada augustā rakstu skaits tajā bija .

## Ārējās saites
Vjačeslavs Plēve

thumb|Vjačeslavs Plēve
**Vjačeslavs fon Plēve** (krievu: *Вячеслав Константинович фон Плеве,* 1846—1904) bija Krievijas Impērijas valstsvīrs. Senators (1884), valsts sekretārs (1895).

Plēve īstenoja Krievijas Impērijas guberņu pārkrievošanu. Ar viņa aktīvu līdzdalību tika izstrādāts jauns Somijas karaspēka iesaukšanas regulējums, izdots manifests par krievu valodas ieviešanu Senāta un reģiona administratīvo iestāžu lietvedībā, nostiprināta ģenerālgubernatora ietekme uz vietējo Senāta lietu izlemšanu.

Saskaņā ar grāfa Sergeja Vites, kurš bija Plēves politiskais konkurents, atmiņu stāstiem, Plēve par Krievijas—Japānas karu esot teicis: "Mums ir nepieciešams mazs, uzvaru nesošs karš, lai pasargātu Krieviju no revolūcijas."

Gāja bojā no bumbas, ko viņa karietē Sanktpēterburgā iemeta sociālists Jegors Sozonovs.

## Atsauces

## Ārējās saites
Pēterburgas Zinātņu akadēmija

**Pēterburgas Zinātņu akadēmija** (, ) jeb **Ķeizariskā Zinātņu akadēmija** (*Academia Scientiarum Imperialis, Императорская академия наук*) bija Krievijas Impērijas augstākā zinātniskā iestāde no 1724. līdz 1917. gadam.
Pēc ķeizara Nikolaja II gāšanas no troņa 1917. gadā to pārdēvēja par Krievijas Zinātņu akadēmiju.

## Izveide
Pēterburgas Zinātņu un mākslu akadēmijas () izveidi pēc Pētera I ierosmes Senāta apstiprināja ķeizara nāves dienā 1724. gada 28. janvārī, bet atklāšana notika tikai 1725. gada 27. decembrī. Akadēmiju izveidoja pēc Parīzes un Berlīnes zinātņu akadēmiju parauga.
Akadēmijā izveidoja Akadēmijas universitāti (pastāvēja līdz 1765. gadam) un Akadēmijas ģimnāziju (slēgta 1805. gadā). Tā bija sadalīta trīs klasēs jeb nodaļās. Pirmajā klasē ietilpa matemātikas, astronomijas, ģeogrāfijas, navigācijas un mehānikas katedras, otrajā klasē fizikas, anatomijas, ķīmijas un botānikas katedras, bet trešajā klasē retorikas, arheoloģijas, vēstures un jurisprudences katedras.
Par Akadēmijas prezidentu ("galveno komandieri") iecēla agrāko Pētera I personīgo ārstu Laurentiju Blūmentrostu (*Laurentius Blumentrost*).

18. gadsimtā akadēmijā ietilpa bibliotēka, mākslas kamera, observatorija, fizikas laboratorija, ķīmijas laboratorija, preparēšanas telpa, mākslas studijas, darbnīcas un tipogrāfija. 1783.—1789. gadā pēc Džakomo Kvarengi projekta uzcēla jaunu Akadēmijas ēku.

Akadēmijas sēžu protokolus sākotnēji rakstīja latīņu valodā (1725—1733), J.A. fon Korfa vadības laikā vācu valodā (1734—1741), K. Razumovska vadības laikā atkal latīņu valodā (1742—1766), vācu valodā (1767—1772), bet no 1773. gada — franču valodā. Tikai S. Uvarova vadības laikā 1841. gadā Akadēmijas protokolus sāka rakstīt krievu valodā.

## Akadēmijas prezidenti
# Laurentijs Blūmentrosts, 1725.—1733. gads
# Hermanis Kārlis fon Keizerlings, 1733.—1734. gads
# Johans Albrehts fon Korfs, 1734.—1740. gads
# Kārlis fon Brēverns, 1740.—1741. gads
# Kirils Razumovskis, 1746.—1798. gads, viņa laikā Akadēmiju vadīja direktori
# Ludvigs Heinrihs Nikolaji, 1798.—1803. gads
# Nikolajs Novosiļcevs, 1803.—1810. gads
# Sergejs Uvarovs, 1818.—1855. gads
# Dmitrijs Bludovs, 1855.—1864. gads
# Frīdrihs Benjamins fon Litke (Fjodors Litke), 1864.—1882. gads
# Dmitrijs Tolstojs, 1882.—1889. gads
# Konstantīns Konstantinovičs Romanovs, 1889.—1917. gads
Almere City FC

***Almere City FC***  ir profesionāls Nīderlandes futbola klubs no Almeres. Tas ir dibināts 2001. gadā kā *FC Omniworld*, pašreizējo nosaukumu ieguva 2010. gadā. Pašlaik spēlē Nīderlandes futbola augstākajā līgā *[[Eredivisie]]*. Mājas spēles aizvada *[[Yanmar Stadion|Yanmar]]* stadionā, kura ietilpība ir 4501 vieta. 2022.—2023. gada sezonā ieņēma trešo vietu *Eerste Divisie* un pēc tam uzvarēja pārspēlēs par iekļūšanu *Eredivisie*, pirmo reizi kvalificējoties valsts augstākajai futbola līgai.

## Atsauces

## Ārējās saites

*
Tempļa kalns (Jeruzaleme)

[thumbnail|upright=1.2|Tempļa kalns no putna lidojuma; redzams gan [Klints kupols, gan Aksas mošeja]]
**Tempļa kalns** (, *har habayīt* — ‘(Svētās) Mājas kalns’) ir pakalns Jeruzalemes vecpilsētā, kas ir svētvieta gan jūdaismā, gan kristietībā, gan islāmā. Tempļa kalnā blakus viens otram atrodas Klints kupols un Aksas mošeja. Rietumos atrodas Raudu mūris, mūra fragments no agrākā mūra, kas apjoza Tempļa kalnu. Pirms musulmaņi uzcēla Aksas mošeju un Klints kupolu, Tempļa kalnā atradās ebreju Otrais templis, kā arī tiek pieļauts, ka šajā pakalnā atradās Zālamana templis. Uzskata, ka Tempļa kalnā Ābrams bija gatavs Dievam upurēt savu dēlu Īzāku.

## Atsauces

## Ārējās saites
Bad Day at Black Rock

***Bad Day at Black Rock*** ir 1955. gada ASV vesterna filma, kuras režisors ir Džons Stērdžiss. Filmā galvenās lomas atveido Spensers Treisijs, Roberts Raians, Anna Frānsisa, Dīns Džegers, Volters Brenans, Džons Eriksons, Ernests Borgnains un Lī Mārvins.

Filma ir krimināldrāma, kuras darbība norisinās 1945. gadā un stāsta par svešinieku ar vienu roku, kurš ierodas nelielā pilsēta tuksneša vidū, meklējot kādu cilvēku.

Filmas *Bad Day at Black Rock* pirmizrāde notika  un to izplatīja *[[Metro-Goldwyn-Mayer]]*. Filma bija finansiāli veiksmīga un to nominēja Amerikas Kinoakadēmijas balvai trīs kategorijās: "Labākais aktieris galvenajā lomā" (Treisijs), "Labākais režisors" un "Labākais adaptētais scenārijs". 2018. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē *[[Rotten Tomatoes]]* filmai ir 97% vērtējums.

## Atsauces

## Ārējās saites
Roberts Raians

**Roberts Bušnels Raians** (, dzimis , miris ) bija amerikāņu aktieris.

Par lomu *[[film noir]]* drāmā *[[Crossfire]]* (1947) Raianu nominēja Amerikas Kinoakadēmijas balvai kategorijā "Labākais aktieris otrā plāna lomā". Piedalījies arī tādās filmās kā *[[Act of Violence]]* (1949), "Uz bīstamās zemes" (1951), "Sadursme naktī" (*Clash by Night*, 1952), "Kailais piesis" (1953), *[[Bad Day at Black Rock]]* (1955), *[[Men in War]]* (1957), *[[Odds Against Tomorrow]]* (1959), "Visgarākā diena" (*The Longest Day*, 1962), *[[The Professionals]]* (1966), "Netīrais ducis" (*The Dirty Dozen*, 1967) un "Mežonīgais bars" (*The Wild Bunch*, 1969).

## Ārējās saites
Sniega līnija

**Sniega līnija** ir robeža uz zemes virsmas, virs kuras klimatisko apstākļu ietekmē notiek sniega un ledus uzkrāšanās.

Faktiskā sniega līnija var sezonāli mainīt savu augstumu. Pastāvīgā sniega līnija ir līmenis, virs kura sniegs paliek visu gadu.

Pastāvīgā sniega līnija pazeminās aukstos un mitros reģionos un attiecīgi paaugstinās siltos un sausos reģionos. Antarktikā tā nokrītas līdz jūras līmenim, savukārt Arktikā atrodas vairākus simtus metru virs jūras līmeņa. Sniega līnija savu augstāko augstumu sasniedz sausos tropu un subtropu reģionos (līdz 6,5 km Tibetas kalnienē un Dienvidamerikas Andos), pie ekvatora pazeminoties līdz 4,4 km.
Antociāni

**Antociāni** jeb antocianīni ir augu pigmenti, kas piešķir augiem sarkano, zilo un violeto krāsu to struktūrās. Krāsainie antociānu pigmenti tiek tradicionāli izmantoti kā dabiskās ēdienu krāsvielas, un tiem piemīt antioksidējošās un baktericīdās īpašības. Šo pigmentu krāsu un stabilitāti ietekmē vides pH līmenis, gaisma, temperatūra un molekulu struktūra. Krizantemīns jeb cianidīna—3—glikozīds ir visbiežāk sastopamais antociāns augos.
[thumb|[Upenes (*Ribes nigrum*) satur lielu daudzumu antociānu]]

## Funkcijas

### Augos
Antociāni ir flavonoīdu glikozīdi, kas atrodas augu vakuolās izšķīdinātā formā. Epidermā un mezofila ārējās šūnās uzkrājoties, antociāni absorbē gaismas viļņus virs 500 nm, t.i., zili zaļo un ultravioleto gaismu, novēršot fotosintēzes spēju samazināšanos (fotoinhibīciju) un pasargājot lapas no pārmērīgas gaismas.

Antociānu koncentrācijas pieaugums izraisa koku lapu krāsas maiņu rudenī.

### Ietekme uz citiem organismiem
Ziedu sarkanais un purpura krāsojums antociānu ietekmē pievilina apputeksnētājus. Augļu krāsainā miza piesaista dzīvniekus, kas apēd šos augļus un izplata to sēklas.

### Izmantošana
Antociānus izmanto pārtikas rūpniecībā kā dabīgas krāsvielas ar numuru E 163.

Latvijas Universitātes Ģeogrāfijas un Zemes zinātņu fakultāte arī pievērsusies antociānu lietošanas pārtikas rūpniecībā izpētei projekta "Smart Packaging" ietvaros, izmantojot mālus un antociānus kā vairākkārt lietojamus ēdiena derīguma termiņa indikatorus. Sensors maina krāsu no sarkanas uz zilu, parādot bakteriālā un mikrobioloģiskā piesārņojuma līmeni.

## Antocianidīni
thumb|Visbiežāk sastopamie antocianidīni augos.
Antocianidīni ir antociānu flavonoīdu daļas jeb antociāni bez saharīdu atlikumiem. Izplatītākie antocianidīni ir cianidīns, delfinidīns, pelargonidīns, peonidīns, malvidīns un petunidīns, kas ir atrodami augļos un dārzeņos, attiecīgi, ar 50%, 12%, 12%, 12%, 7% un 7% pārsvaru:

* **Cianidīns** izpaužas kā sarkanīgi violetais pigments, kas ir atrodams lielā daudzumā ogās un sarkanīgos dārzeņos, kā, piemēram, sarkanajās batātēs un violetajā kukurūzā.
* **Delfinidīns** ir zili sarkanais pigments, kas ir novērojams zilganajās puķēs.
* **Pelargonidīns** ir sastopams kā sarkanais pigments oranžajos ziedos un sarkanajos augļos un ogās.
* **Peonidīns** ir purpursarkans metilētais antocianidīns, kas ir atrodams ogās, vīnā un pašās vīnogās.
* **Malvidīns** piešķir purpura krāsu zilganajās puķēs, īpaši *[[Torenia]]* ģints hibrīdam *Summer Wave Blue*, kā arī tumši sarkano nokrāsu vīnā.
* **Petunidīns** ir tumši sarkans vai violets pigments, kas labi šķīst ūdenī un ir sastopams upenēs un violetajos ziedos.

## Atsauces

## Ārējās saites
* LU projekta Smart Packaging mājaslapa
Adriāns II

**Adriāns II** (, dzimis 792. gadā, miris ) bija Romas pāvests no 867. gada decembra līdz 872. gada decembrim. Viņš bija pāvesta Nikolaja I pēctecis. 855. gadā nomira Itālijas karalis Lotārs I, un, kad Adriāns II kļuva par pāvestu, viņš kļuva par starpnieku starp franku valdniekiem un jauno karali Ludviku II. Neskatoties uz to, ka Adriāns II mēģināja uzturēt labas attiecības ar Itālijas karali Ludviku II, viņš nemitīgi tika pakļauts novērošanai. Ludvika II atbalstītāji nogalināja Adriāna II sievu un meitu. Šajā laikā katoļu priesteriem nebija liegts laulāties.

Adriāns II pieder tai pašai dzimtai, pie kuras pieder arī pāvesti Stefans IV un Sergejs II.

## Ārējās saites
Paskāls I

**Paskāls I** (; dzimis aptuveni 775. gadā, miris ) bija Romas pāvests no 817. gada janvāra līdz 824. gada februārim. Viņš bija pāvesta Stefana IV pēctecis. Paskāls I bija aristokrātiskas romiešu ģimenes pārstāvis. Pirms kļūšanas par pāvestu Paskāls I bija Svētā Stefana klostera mūks. 823. gadā Paskāls I kronēja Lotāru I par Svētās Romas impērijas imperatoru. Romā viņš veica baznīcas ēku un baziliku pārbūvi.

## Ārējās saites
FC Volendam

***FC Volendam***  ir profesionāls Nīderlandes futbola klubs no Volendamas. Tas ir dibināts 1920. gadā kā *Victoria*, 1923. gadā tika pārdēvēts par *RKSV Volendam*. 1977. gadā tika reorganizēts, nodalot profesionālo un amatieru klubu. Pašlaik spēlē Nīderlandes futbola otrajā pēc līmeņa līgā *[[Eerste Divisie]]*. Mājas spēles aizvada *[[Kras Stadion|Kras]]* stadionā, kura ietilpība ir 6984 vietas. Divas reizes komanda ir sasniegusi KNVB kausa finālu (1958. un 1995. gadā). 

## Sasniegumi
* ***Eerste Divisie***
** Uzvarētāji (6): 1958–59, 1960–61, 1966–67, 1969–70, 1986–87, 2007–08
* **[[Nīderlandes kauss futbolā|KNVB kauss]]**
** Finālisti (2): 1957–58, 1994–95

## Atsauces

## Ārējās saites

*
NG-19

***NG-19*** ir ASV uzņēmuma *[[Northrop Grumman]]* kravas kosmosa kuģa *[[Cygnus (kosmosa kuģis)|Cygnus]]* (***S.S. Laurel Clark***) Starptautiskās kosmosa stacijas (SKS) apgādes misija *[[Nacionālā aeronautikas un kosmosa administrācija|NASA]]* programmā *[[Commercial Resupply Services 2]]* (*CRS-2*). Kravas kuģis orbītā tika palaists 2023. gada 2. augustā.

Kosmosa kuģis nosaukts par godu 2003. gadā *Space Shuttle* *[[Columbia (Space Shuttle)|Columbia]]* katastrofā bojā gājušajai astronautei Lorelai Klārkai.

## Derīgā krava
Kopējā kravas masa bija 3785 kg. 3729 kg krava bija izvietota kosmosa kuģa hermētiskajā nodalījumā: lietas apkalpei (1590 kg), krava zinātniskajiem pētījumiem (1128 kg), rezerves daļas stacijas iekārtām (948 kg), datoru iekārtas (31 kg), ārpuskuģa aktivitāšu aprīkojums (52 kg).
Nehermētiskajā nodalījumā bija 36 kg krava.
 
## Lidojuma gaita
*Cygnus NG-19* tika palaists  00:31:14 *UTC* ar nesējraķeti *[[Antares 230+]]* no Vidusatlantiskā reģionālā kosmoporta (*MARS*) starta laukuma *LP-0A*. Kopā ar to tika palaisti nanopavadoņi *[[DUPLEX (pavadonis)|DUPLEX]]*, *[[SeaLion (pavadonis)|SeaLion]]* (*VSCP-1A*), *[[UtProSat-1]]* (*VSCP-1B*).

4. augustā *S.S. Laurel Clark* pietuvojās stacijai. 09:52 *UTC* kosmosa kuģi satvēra ar stacijas manipulatoru, ko vadīja Vorens Hoburgs. 12:28 *UTC* *Cygnus* bija pievienots pie *[[Unity (SKS)|Unity]]* moduļa apakšējās pieslēgvietas.

2023. gada 22. decembrī 10:00 *UTC* ar *Canadarm2* manipulatoru, ko vadīja lidojuma vadītāji no zemes, *Cygnus* tika atvienots no *Unity* moduļa. 13:06  *UTC* to  palaida brīvā lidojumā.

## Atsauces

## Ārējās saites

* NASA Commercial Resupply Mission NG-19 Northrop Grumman
* Overview for Northrop Grumman's 19th Commercial Resupply Mission  NASA
* Cygnus-PCM (enhanced) Gunter Dirk Krebs
Magdalena

**Magdalena** (, ) ir upe Kolumbijā, Dienvidamerikas ziemeļrietumos. Magdalenas izteka atrodas Kolumbijas masīvā, Andu kalnos, un tā plūst uz ziemeļiem. Upes garums ir 1528 km, tā ir garākā upe Kolumbijā. Pie Barrankiljas Magdalena ietek Karību jūrā, tā ir garākā upe, kas tieši ietek Karību jūrā. Magdalenas ieteka ir iekļauta Rāmsaras konvencijā. Lielākās pilsētas Magdalenas krastos ir Barrankilja un Neiva.

## Ārējās saites
Dīns Džegers

**Dīns Džegers** (; dzimis , miris ) bija amerikāņu kino, teātra un televīzijas aktieris.

Par lomu Henrija Kinga kara filmā *[[Twelve O'Clock High]]* (1949) saņēmis Amerikas Kinoakadēmijas balvu kategorijā "Labākais aktieris otrā plāna lomā".

Piedalījies arī filmās *[[Pursued]]* (1947), *[[The Robe]]* (1953), *[[White Christmas]]* (1954), *[[Bad Day at Black Rock]]* (1955), *[[Forty Guns]]* (1957), "Karalis Kreols" (1958), "Mūķenes stāsts" (*The Nun's Story*, 1959), *[[Elmer Gantry]]* (1960), "Izgaišanas vieta" (*Vanishing Point*, 1971) un ''Alligator'' (1980).

## Ārējās saites
Volters Brenans

**Volters Endrū Brenans** (; dzimis , miris ) bija amerikāņu aktieris un dziedātājs.

Saņēmis Amerikas Kinoakadēmijas balvas kategorijā "Labākais aktieris otrā plāna lomā" par filmām *[[Come and Get It]]* (1936), ''Kentucky'' (1938) un *[[The Westerner]]* (1940). Viņš ir viens no trim vīriešu aktieriem, kas saņēmuši trīs Kinoakadēmijas balvas, kā arī vienīgais aktieris, kas visas trīs balvas saņēmis par otrā plāna lomām. Kinoakadēmijas balvai nominēts arī par filmu *[[Sergeant York]]* (1941).

Citas pazīstamas Brenana lomas ir filmās "Niknums" (*Fury*, 1936), "Satikt Džonu Do" (*Meet John Doe*, 1941), "Jenkiju lepnums" (1942), *[[Hangmen Also Die!]]* (1943), "Kam ir un kam nav" (*To Have and Have Not*, 1944), *[[My Darling Clementine]]* (1946), "Sarkanā upe" (1948), *[[The Far Country]]* (1954), *[[Bad Day at Black Rock]]* (1955) un *[[Rio Bravo]]* (1959).

## Ārējās saites
World Aquatics

***World Aquatics***, agrāk **Starptautiskā Peldēšanas federācija** (, **FINA**), ir organizācija, kas apvieno lielāko daļu nacionālo peldēšanas federāciju un nosaka galvenos attīstības virzienus dažos (populārākajos) ūdens sporta veidos, pašlaik: peldēšana, daiļlēkšana, sinhronā peldēšana, ūdenspolo un peldēšana atklātā ūdenī. FINA ir oficiāli atzīta Starptautiskajā Olimpiskajā komitejā, un tā ir viens no tās partneriem olimpisko spēļu peldēšanas sacensību rīkošanā. Pašlaik organizācijas biedri ir 207 valstu peldēšanas federācijas.

*World Aquatics* galvenā mītne atrodas Šveices pilsētā Lozannā.

## Sacīkstes

Pasaules ūdenssporta lielākais notikums ir reizi divos gados notiekošais Pasaules čempionāts ūdens sporta veidos, kas tradicionāli notiek katru nepāra gadu un kurā notiek sacensības visās sešās ūdens disciplīnās. Peldēšanas sacīkstēm tiek izmantots 50 m garš baseins.

Pasaules čempionāts peldēšanā atklātā ūdenī (pazīstams arī kā "Open Water Worlds") ir daļa no Pasaules ūdens sporta čempionāta. Pāra gados no 2000. līdz 2010. gadam tika rīkoti arī papildu atsevišķie atklātā ūdens čempionāti.

Pasaules meistaru čempionāts (pazīstams arī kā "Masters Worlds") ir pieejams sportistiem vecumā no 25 gadiem (30+ gadi ūdenspolo) katrā ūdens disciplīnā, izņemot niršanu, un kopš 2015. gada tas notiek kā daļa no Pasaules ūdens sporta čempionāta. Pirms tam Masters čempionāts notika atsevišķi, reizi divos gados pāra gados.

Pirms 9. pasaules ūdens sporta veidu čempionāta 2001. gadā Fukuokā čempionāti tika rīkoti ar dažādiem divu līdz četru gadu intervāliem. No 2001. līdz 2019. gadam čempionāti notika reizi divos gados nepāra gados. Sakarā ar Covid-19 pandēmijas pārtraukumiem, ceļošanas ierobežojumiem un rīkotājvietu atteikšanos no čempionātu rīkošanas un *World Aquatics* atņemtām tiesībām rīkot čempionātus, no 2022. līdz 2025. gadam čempionāti tiks rīkoti katru gadu, līdz no 2025. gada tie tiks atsākti reizi divos gados.

## Sporta veida nosaukuma maiņa
2017. gadā FINA savās sacensībās oficiāli pārdēvēja sinhronās peldēšanas sporta veidu par māksliniecisko peldēšanu, lai atspoguļotu vērtēšanas kritēriju paplašināšanos šajā sporta veidā, iekļaujot ne tikai sinhronizāciju, bet arī citus elementus, piemēram, horeogrāfiju un māksliniecisko izteiksmi.

## Atsauces

## Ārējās saites

* World Aquatics oficiālā mājaslapa
*
Analītiskā filozofija

**Analītiskā filozofija** ir filozofijas virziens un tradīcija, kas izmanto analīzi. Tā ir īpaši populāra Rietumu pasaulē, radusies ap 20. gadsimta miju Apvienotajā Karalistē, ASV, Kanādā, Austrālijā, Jaunzēlandē un Skandināvijā. Analītiskā filozofija bieži tiek pretstatīta kontinentālajai filozofijai, kas radīta kā vispārējs apzīmējums citām Eiropā izplatītām metodēm.

Analītiskās filozofijas vēsturiskās attīstības centrālās figūras ir Gotlobs Frēge, Bērtrands Rasels, Džordžs Mūrs un Ludvigs Vitgenšteins.

## Ārējās saites
2023. gada Pasaules kauss regbijā

**2023. gada Pasaules kauss regbijā** bija desmitais Pasaules kausa finālturnīrs regbijā vīriešiem — regbija valstsvienību pasaules čempionāts, kas notiek ik pēc četriem gadiem. Tas notika Francijā no 2023. gada 8. septembra līdz 28. oktobrim deviņās norises vietās visā valstī, un tas bija pirmais pasaules kauss regbijā, kas pilnībā norisinājās Francijā.

Par čempionu titula aizstāvēšanu finālā cīnījās Dienvidāfrikas regbija izlase, kas iepriekš 2019. gada Pasaules kausa regbijā finālā uzvarēja Angliju. Dienvidāfrika veiksmīgi saglabāja savu titulu, finālā 2023. gada 28. oktobrī uzvarot Jaunzēlandi. Pēc uzvaras, Dienvidāfrikas izlase kļuva par pirmo komandu, kas turnīrā uzvarējusi četras reizes. Rezultāts arī iezīmēja viņu otro uzvaru finālā pār Jaunzēlandi, kā arī otro uzvaru finālā kas norisinās Francijas teritorijā (pēc attiecīgajām uzvarām 1995. un 2007. gadā).

Čīle turnīrā piedalījās pirmo reizi. Portugāle finālturnīrā atgriezās otrreiz, 16 gadus pēc debijas 2007. gadā, arī Francijā.

## Stadioni
2017. gada 17. martā tika izvēlētas 12 pilsētas, kurās notiks turnīrs. Vēlāk palika pie deviņām pilsētām (atteicās no Parīzes, Monpeljē un Lansas):

a Stadionā notika arī 2007. gada Pasaules kauss regbijā.
b Stadionā notika arī 1999. gada Pasaules kauss regbijā.

## Kvalifikācija
Sacensībās piedalās divdesmit komandas. Pavisam 12 komandas ieguva automātisku kvalifikāciju turnīram pēc tam, kad 2019. gada Pasaules kausa regbijā ieņēma vietu labāko trijniekā, kurā bija arī Francija, kas jau automātiski kvalificējās kā mājiniece. Atlikušās astoņas vietas tika noteiktas reģionālajās sacensībās, kam sekoja dažas starpreģionu izslēgšanas spēles.

¹ 2023. gada 31. jūlijā

## Grupu turnīrs
Izlases sadalītas četrās grupās pa piecām komandām (no A līdz D grupai). Komandas katrā grupā spēlē viena ar otru, un divas labākās komandas iekļūst izslēgšanas turnīrā.

### A grupa

### B grupa

### C grupa

### D grupa

## Izslēgšanas spēles

### Ceturtdaļfināli

### Pusfināli

### Spēle par 3. vietu

### Fināls

## Atsauces

## Ārējās saites
* Home | Rugby World Cup 2023 France
Ģermānistika

**Ģermānistika** jeb **ģermāņu filoloģija** ir indoeiropeiskās filoloģijas nozare, kas pēta ģermāņu valodas un literatūru, kā arī ģermāņu tautu folkloru un kultūru. Ģermānistika ir arī privātās valodniecības nozare, kas pēta vācu valodu visās tās izpausmēs. Mūsdienu ģermānistikas pētījumi lielākoties koncentrējas uz angļu valodas (kas arī ir ģermāņu valoda) izpēti.

## Ārējās saites
Esparsetes

**Esparsetes** () ir tauriņziežu dzimtas ģints. Tās dabiskais izplatības areāls ir Eirāzijā no Eiropas līdz Mongolijai un Himalajiem, Arābijas pussalā, kā arī Etiopijā.

## Sugas
Ģintī ir klasificētas vairāk nekā 200 sugas, no kurām Latvijā ir sastopamas šādas:

* Smiltāja esparsete (*Onobrychis arenaria*) (Kit.) DC.
* Vīķlapu esparsete (*Onobrychis viciifolia*) Scop.

## Atsauces
Siņhajas revolūcija

**Siņhajas revolūcija** (ķīniešu: 辛亥革命) bija revolūcija Ķīnā, kas gāza monarhiju — Cjinu impēriju.

Revolūciju veidoja daudzas sacelšanās. Pagrieziena punkts bija Učanas sacelšanās 1911. gada 10. oktobrī. Revolūcija beidzās ar sešus gadus vecā imperatora Puji atkāpšanos no troņa 1912. gada 12. februārī, kas iezīmēja aptuveni 2000 gadus ilgas monarhijas valdīšanas beigas un Ķīnas agrīnās republikas sākumu.

Pēc revolūcijas saasinājās spriedze starp Gomiņdanu un Ķīnas Komunistisko partiju un 1920. gadu beigās notika šķelšanās. Vairākas sadursmes starp abām partijām 20. gadsimta 40. gadu beigās pārauga plaša mēroga pilsoņu karā, kas beidzās ar Ķīnas Tautas Republikas izveidošanu 1949. gadā un Gomiņdana atkāpšanos uz Taivānu.

Revolūcija ne tikai gāza monarhiju, bet arī noveda pie ievērojamām politiskām un sociālām pārmaiņām, kas veicināja modernās Ķīnas veidošanos. Tā pavēra ceļu dažādām reformām, tai skaitā militārajā, izglītības un tiesiskajā sistēmā, kā arī stimulēja nacionālisma un republikanisma ideju izplatību, kas veicināja Ķīnas sabiedrības modernizāciju un konsolidāciju.

## Teritoriālās izmaiņas
1911. gadā, drīz pēc revolūcijas sākuma, Ārējā Mongolija (mūsdienu Mongolija) pasludināja neatkarību no Cjinu impērijas, lai gan Ķīnas Republika to sākotnēji neatzina. Mongolija kļuva par *[[de facto]]* neatkarīgu valsti, un tikai 1945. gadā Ķīna formāli atzina tās neatkarību.

Tibetā pēc revolūcijas arī samazinājās Ķīnas kontrole, un Tibeta izbaudīja *de facto* neatkarību līdz 1950. gadam, kad Ķīnas Tautas Republika veica militāru intervenci.

Taivāna, kas jau 1895. gadā tika atdota Japānai pēc pirmā Ķīnas un Japānas kara, palika Japānas kontrolē līdz Otrā pasaules kara beigām. Tādējādi Taivānas statuss nemainījās tieši Siņhajas revolūcijas rezultātā, bet tas palika par nozīmīgu teritoriālu jautājumu vēlākajā Ķīnas vēsturē.

Revolūcijas rezultātā sākās jauns pilsoņu karu un nemieru periods Ķīnas iekšienē, kas noveda pie daudzu provinču un reģionu *de facto* autonomijas, kad militārie līderi pārņēma kontroli pār dažādām teritorijām.

## Ārējās saites
Franks Tīss

**Franks Teodors Tīss** (, 1890—1977) bija Vidzemes guberņā dzimis vācbaltiešu cilmes rakstnieks, kas nacionālsociālistiskās Vācijas laikā bija spiests dzīvot iekšējā emigrācijā.
 
## Dzīvesgājums
Dzimis 1890. gada 13. martā Līzes muižā, (Rembates muižas pusmuižā *Elisienhof, Elisienstein*, tagad Rembates pagastā) būvinženiera Franča Tīsa un Sofijas Ešenbahas ģimenē.

Trīs gadu vecumā kopā ar vecākiem pārcēlās uz Berlīni. Studēja ģermānistiku Berlīnes un Tībingenes Universitātēs. Pirmā pasaules kara laikā viņu nosūtīja karot uz Austrumu fronti, bet pēc dažiem mēnešiem slimības dēļ viņš 1915. gadā atgriezās Berlīnē, darbojās laikrakstā *Berliner Tageblatt* un apprecējās ar amerikāņu dziedātāju Florenci Losiju (*Florence Losey*). Pēc NSDAP nākšanas pie varas 1930. gados viņš koncentrējās uz vēsturiskiem romāniem, 1936. gadā iznāca romāns *Cušima* par Krievu—japāņu kara kauju, 1942. gadā *Neapoles leģenda* par Enriko Karūzo.

Miris 1977. gada 22. decembrī Darmštatē.

## Romāni

**Claudia* (1913)
**Der Tod von Falern* (1921)
**Angelika ten Swaart* (1923)
**Die Verdammten* (1923)
**Das Gesicht des Jahrhunderts, Briefe an Zeitgenossen* (1923)
**Der Leibheftige* (1924)
**Frauenraub* (1927)
**Johanna und Esther* (1933) 
**Tsushima* (1936)
**Das Reich der Dämonen* (1941)
**Neapolitanische Legende* (1942)
**Caruso in Sorrent* (1946)
**Die Strassen des Labyrinths* (1951)
**Die griechischen Kaiser* (1959)
**Gäa* (1959)
**Sturz nach oben* (1961)

## Atsauces
Lielais Viktorijas tuksnesis

**Lielais Viktorijas tuksnesis** () ir smilšu un solončaku tuksnesis Austrālijā, administratīvi atrodas Dienvidaustrālijā un Rietumaustrālijā. Tas ir lielākais tuksnesis Austrālijā, tā platība ir ap  (aptuveni 7 Latvijas teritorijas). Tuksnesī bez smilšainās ainavas atrodas arī vairāki sālsezeri. Uz ziemeļiem no Lielā Austrālijas tuksneša atrodas Gibsona tuksnesis, bet uz dienvidiem — Nalārboras līdzenums. Nokrišņi ir reti un neregulāri. Gada vidējais nokrišņu daudzums ir no 200 līdz 250 mm. Gaisa temperatūra vasarā ir 32—40 °C, bet ziemā tā ir 18—23 °C.

## Atsauces

## Ārējās saites
Chandrayaan-3

***Chandrayaan-3*** () bija Indijas Mēness zonde, kas veica nosēšanos uz Mēness virsmas dienvidu pola rajonā. Līdzīgi kā *[[Chandrayaan-2]]*, tā sastāvēja no nolaižamā aparāta ***Vikram*** un mobilā aparāta ***Pragyan***, bet orbitālā aparāta vietā tai bija dzinēju modulis. Zondes izgatavošanu un palaišanu nodrošināja Indijas kosmosa pētījumu organizācija (*ISRO*). Zonde tika palaista , uz mēness vvirsmas nosēdās 23. augustā. Pēdējais sakaru seanss notika 2023. gada 3. septembrī. Ne nolaižamais aparāts, ne mobilis nepārdzīvoja Mēness nakti.

## Lidojuma gaita
*Chandrayaan-3* tika palaista  09:05:17 *[[UTC]]* ar nesējraķeti *[[LVM3]]* (*GSLV Mk III*) no Satiša Dhavana kosmosa centra starta laukuma Šriharikotā.

2023. gada 5. augustā 13:45 *UTC* *Chandrayaan-3* iegāja 164 ×  km 88,5° eliptiskā orbītā ap Mēnesi. Turpmāko dienu laikā orbīta tika pazemināta. Līdz 17. augustam orbīta bija pazemināta līdz 153 × 163 km, un 07:45 *UTC* no dzinēju moduļa tika atdalīts nolaižamais aparāts.

*Vikram* nosēšanās netālu no Mēness dienvidpola notika 2023. gada 23. augustā. 12:13:50 *UTC* tika iedarbināts dzinējs bremzēšanas manevram. 12:32:50 *UTC* nolaižamais aparāts nosēdās uz Mēness virsmas. Nākamajā dienā mobilis *Pragyan* nobrauca no nolaižamā aparāta.

3. septembrī *Vikram* iedarbināja dzinējus, lai īsu brīdi "palēktos", paceļoties 40 cm virs Mēness virsmas un pārvietotos līdzīgā attālumā sānis. Tests demonstrēja iespējas, ko varētu izmantot iespējamās paraugu atgriešanas misijās nākotnē. Lai veiktu lēcienu, instrumenti un rovera nobraukšanas rampa tika ievilkti un pēc tam atkal izvērsti.

3. septembrī mobilis *Pragyan* tika pārslēgts miega režīmā pēc tam, kad tas bija izpildījis visus savus uzdevumus. Tā akumulatori tika uzlādēti un uztvērējs tika atstāts ieslēgts, gatavojoties gaidāmajai Mēness naktij. Bija paredzēts, ka nolaižamais aparāts un roveris darbosies tikai vienu Mēness diennakts periodu jeb 14 Zemes dienas, un aparātu elektronika nebija paredzēta, lai izturētu -120 °C nakts temperatūru uz Mēness.

Ja *Vikram* un *Pragyan* pārdzīvotu Mēness nakti, misiju bija plānots pagarināt turpmāku zinātnisko operāciju veikšanai.
22. septembrī uzausa Saule, bet ne nolaižamais aparāts, ne mobilis "nepamodās".

## Atsauces

## Ārējās saites
* Chandrayaan-3 ISRO
Pjērs Žozefs Prudons

**Pjērs Žozefs Prudons** (, dzimis , miris ) bija franču politiķis, filozofs un ekonomists. Viņš tiek uzskatīts par anarhisma “tēvu”. Pēc 1848. gada revolūcijas Prudons bija Francijas parlamenta deputāts.

## Ārējās saites
Aptieku kovbojs

**"Aptieku kovbojs"** () ir 1989. gada ASV krimināldrāmas filma, kuras režisors ir Gass Van Sants. Filmā galvenās lomas atveido Mets Dilons, Kellija Linča, Džeimss Remars, Džeimss Legross, Hetere Greiema un Viljams Barouzs. Filma balstīta uz Džeimsa Fougla autobiogrāfisko romānu.

Filma stāsta par narkomānu Bobu Hjūzu (Dilons), kurš ar savu sievu un draugiem apceļo valsti, pa ceļam aplaupot aptiekas.

Filmas "Aptieku kovbojs" pirmizrāde notika  un tā bija Van Santa otrā režisētā filma. Filma saņēma ļoti pozitīvas kritiķu atsauksmes un vairākus apbalvojumus par scenāriju. Tīmekļa vietnē *[[Rotten Tomatoes]]* filmai ir 97% vērtējums.

## Atsauces

## Ārējās saites
Itālijas regbija izlase

**Itālijas nacionālā regbija izlase** () ir komanda, kas pārstāv Itāliju vīriešu starptautiskajā regbija savienībā. Komanda ir pazīstama ar iesauku *gli Azzurri* (gaiši zilie). Savojas zilā krāsa ir ierastā Itālijas valstsvienību krāsa, jo tā ir tradicionālā Savojas karaliskā nama krāsa, kas valdīja pār Itālijas Karalisti no 1860. līdz 1946. gadam.

Kopš 2000. gada Itālijas izlase regulāri piedalījusies Eiropas prestižākajā regbija turnīrā — Sešu nāciju čempionātā, kurā tā ne reizi nav pakāpusies augstāk par 4. vietu. Reizi četros gados Itālijas izlase startē pasaules čempionātā, komandas labākais rezultāts ir divas uzvaras grupu turnīrā.
thumb|Pašreizējā Itālijas regbija izlases emblēma

## Pasaules kauss
* 1987 — *Grupu turnīrs*
* 1991 — *Grupu turnīrs*
* 1995 — *Grupu turnīrs*
* 1999 — *Grupu turnīrs*
* 2003 — *Grupu turnīrs*
* 2007 — *Grupu turnīrs*
* 2011 — *Grupu turnīrs*
* 2015 — *Grupu turnīrs*
* 2019 — *Grupu turnīrs*
* 2023 — *Grupu turnīrs*

## Literatūra

## Atsauces

## Ārējās saites
* Federazione Italiana Rugby official site
Brīnumbērns (filma)

**"Brīnumbērns"** () ir 2019. gada ASV šausmu filma, kuras režisors ir Deivids Jaroveskis. Filmā galvenās lomas atveido Elizabete Benksa, Deivids Denmans, Džeksons A. Ganns, Mets Džonss un Meredita Hegnere.

Filma stāsta par Braienu Braieru, jaunu zēnu, nonākušu uz Zemes pēc citplanētiešu kuģa avārijas, kurš atklāj, ka viņam piemīt superspējas.

Filmas "Brīnumbērns" pirmizrāde notika  un to izplatīja *[[Sony Pictures Releasing]]*. Filma saņēma dalītus kritiķu vērtējumus un nopelnīja 32,9 miljonus ASV dolāru. Tīmekļa vietnē *[[Rotten Tomatoes]]* filmai ir 57% vērtējums.

## Atsauces

## Ārējās saites
Denī Sasū Ngeso

**Denī Sasū Ngeso** (, dzimis ) ir Kongo Republikas valstsvīrs un pulkvedis. Viņš no 1979. līdz 1992. gadam bija un no 1997. gada ir Kongo Republikas prezidents. Pirms kļūšanas par prezidentu Sasū Ngeso bija atbildīgais par drošību Kongo Republikā.

No 2006. līdz 2007. gadam Sasū Ngeso bija Āfrikas Savienības vadītājs.

## Ārējās saites
Fidži regbija izlase

**Fidži regbija izlase** ir komanda, kas pārstāv Fidži vīriešu starptautiskajās regbija sacensībās. Ik pēc četriem gadiem tā sacenšas Pasaules kausa izcīņā regbijā, kur viņu labākais sniegums bija 1987. un 2007. gada turnīros, kur Fidži komanda uzvarēja attiecīgi Argentīnu un Velsu, sasniedzot ceturtdaļfinālu. Fidži arī regulāri spēlē pārbaudes spēles jūnija un novembra pārbaudes periodos. Fidži sacentās Klusā okeāna triju valstu turnīrā un tagad piedalās tā pēctecības turnīrā *[[Pacific Nations Cup]]*.

Fidži valstsvienība regulāri piedalās prestižākajā starptautiskajā regbija turnīrā — Pasaules kausā regbijā. Komanda nespēja kvalificēties tikai 1995. gada čempionātam. Pirmos panākumus fidžieši guva 1987. gadā, kad viņiem izdevās sasniegt sacensību ceturtdaļfinālu. Pēc 20 gadiem komanda atkārtoja savu sasniegumu — pārspēja velsiešus ar rezultātu 38:34 un atkal izcīnīja vietu izslēgšanas spēlēs. Līdz ar to Fidži komanda iekļuva pasaules spēcīgāko komandu astoņniekā. Tajā pašā laikā fidžieši ar 37:20 piekāpās topošajiem čempioniem DĀR. Katru gadu komanda sacenšas ar Samoa un Tongas izlasēm par Klusā okeāna valstu kausu; Fidži turnīrā ir trīs reizes uzvarējuši: 2013., 2015. un 2016. gadā.

*Cibi* (izrunā [ˈðimbi]) kara deju Fidži regbija komanda izpilda pirms katras pārbaudes spēles. Tā tiek izmantota regbija laukumā kopš 1939. gada, un tās pirmsākumi meklējami valsts karos ar Klusā okeāna kaimiņiem.
[|400px|centre|Fidži komanda izpilda Cibi pirms [2011. gada Pasaules kauss regbijā|2011spēles pret Dienvidāfrikas regbija izlasi.]]

## Rezultāti Pasaules kausā

## Atsauces

## Ārējās saites
* Fiji rugby official site
* Rugby World Cup 2015 Schedule
* World Cup Preview
Bari metropole

**Bari metropole** () ir Itālijas provinces līmeņa administratīvā iedalījuma vienība valsts centrālajā daļā, Apūlijas reģionā. Austrumos to apskalo Adrijas jūra. Tās administratīvais centrs un lielākā pilsēta ir Bari. Metropoles kopējā platība ir 5138 km2, 2005. gada beigās tajā dzīvoja  iedzīvotāji. Bari metropole sīkāk iedalās 41 komūnā. Izveidota 2015. gada 1. janvārī, kad par metropoli reorganizēja Bari provinci.

## Provinces pilsētas un komūnas
* Adelfija (*Adelfia*)
* Akvaviva delle Fonti (*Acquaviva delle Fonti*)
* Altamura (*Altamura*)
* Alberobello (*Alberobello*)
* Bari (*Bari*)
* Bineto (*Binetto*)
* Biteto (*Bitetto*)
* Bitonto (*Bitonto*)
* Bitrito (*Bitritto*)
* Čellamāre (*Cellamare*)
* Džoja del Kolle (*Gioia del Colle*)
* Džovinaco (*Giovinazzo*)
* Gravīna in Pulja (*Gravina in Puglia*)
* Grimo Apūla (*Grumo Appula*)
* Kapurso (*Capurso*)
* Kasamasima (*Casamassima*)
* Kasāno delle Murdže (*Cassano delle Murge*)
* Kastelāna Grote (*Castellana Grotte*)
* Konversāno (*Conversano*)
* Korato (*Corato*)
* Lokorotondo (*Locorotondo*)
* Modunjo (*Modugno*)
* Mola di Bari (*Mola di Bari*)
* Molfeta (*Molfetta*)
* Monopoli (*Monopoli*)
* Noči (*Noci*)
* Noikatāro (*Noicattaro*)
* Palo del Kolle (*Palo del Colle*)
* Podžorsīni (*Poggiorsini*)
* Poligjāno a Mare (*Polignano a Mare*)
* Putinjāno (*Putignano*)
* Rutiljāno (*Rutigliano*)
* Ruvo di Pulja (*Ruvo di Puglia*)
* Sanmikele di Bari (*Sammichele di Bari*)
* Sannikandro di Bari (*Sannicandro di Bari*)
* Santeramo in Kolle (*Santeramo in Colle*)
* Terlici (*Terlizzi*)
* Torito (*Toritto*)
* Tridžāno (*Triggiano*)
* Tūri (*Turi*)
* Valencāno (*Valenzano*)

## Ārējās saites
Boloņas metropole

**Boloņas metropole** () ir Itālijas provinces līmeņa administratīvā iedalījuma vienība valsts ziemeļu daļā, Emīlijas-Romanjas reģionā. Tās administratīvais centrs un lielākā pilsēta ir Boloņa. Provinces kopējā platība ir 3702 km2, 2012. gada beigās tajā dzīvoja  iedzīvotāji. Boloņas province sīkāk iedalās 55 komūnās. Dibināta 2015. gada 1. janvārī, Boloņas provinci reorganizējot par Boloņas metropoli.

## Ārējās saites
Dženovas metropole

**Dženovas metropole** () ir Itālijas provinces līmeņa administratīvā iedalījuma vienība valsts ziemeļrietumos, Ligūrijas reģionā. Dienvidos to apskalo Vidusjūra. Tās administratīvais centrs un lielākā pilsēta ir Dženova. Metropoles kopējā platība ir 1838 km2, 2012. gada beigās tajā dzīvoja  iedzīvotājs. Dženovas metropole sīkāk iedalās 67 komūnās. Izveidota 2015. gada 1. janvārī, par metropoli reorganizējot Dženovas provinci.

## Ārējās saites
Florences metropole

**Florences metropole** () ir Itālijas provinces līmeņa administratīvā iedalījuma vienība valsts ziemeļdaļā, Toskānas reģionā. Lielākā pilsēta un administratīvais centrs ir Florence. Pārējās lielākās pilsētas ir Skandiči, Sesto Fjorentīno, Empoli un Kampi Bizencio. Metropole administratīvi sīkāk dalās 41 komūnā. Dibināta 2015. gada 1. janvārī, par metropoli reorganizējot Florences provinci.

## Ārējās saites
Kaljāri metropole

**Kaljāri metropole** (, ) ir Itālijas provinces līmeņa administratīvā iedalījuma vienība valsts dienvidrietumos, Sardīnijas autonomajā reģionā. Dienvidos to apskalo Vidusjūra. Metropoles administratīvais centrs un lielākā pilsēta ir Kaljāri. Kaljāri metropole sīkāk iedalās 17 komūnās. Izveidota 2016. gada 4. februārī, no Kaljāri provinces nodalot Kaljāri pilsētu un vēl 16 piepilsētas komūnas.

## Ārējās saites
Itālijas metropoles

thumb|250px|Itālijas metropoles
**Itālijas metropoles** vai **metropoles pilsētas** () ir Itālijas provinces līmeņa administratīvā iedalījuma vienība. Likums nosaka, ka metropoli veido liela pilsēta kopā ar piepilsētām un apkārtējo teritoriju, kas cieši saistīta ar lielpilsētu ekonomiskā un publisko pakalpojumu ziņā.

## Vēsture
1990. gada likums noteica par metropolēm Turīnu, Milānu, Venēciju, Dženovu, Boloņu, Florenci, Romu, Bari un Neapoli, rezervējot autonomajiem reģioniem tiesības definēt metropoles savā teritorijā. 2009. gada sarakstā tika iekļauta Redžo Kalabrija. Autonomie reģioni par metropolēm noteica Kaljāri un Sasāri Sardīnijā un Katāniju, Mesīnu un Palermo Sicīlijā.

2014. gadā Itālijas parlaments pieņēma likumu, kas nodibināja Itālijā metropoles pilsētas, izņemot autonomos reģionus, kur tās tika pasludinātas vēlāk. 2016. gadā no saraksta tika izslēgta Sasāri, kas Sardīnijas provinču reformas rezultātā tika apvienota ar Olbijas-Tempio provinci.

## Metropoles

## Atsauces

## Ārējās saites
Gaosjuna

**Gaosjuna** (, *Gāoxióng*, ) ir speciālā municipalitāte un pilsēta Ķīnas Republikā (Taivānā). Pilsēta atrodas Taivānas salas dienvidos. 2023. gadā Gaosjunā dzīvoja 2,73 miljoni iedzīvotāju.

## Ārējās saites
Pērkonamoliņi

**Pērkonamoliņi** () ir tauriņziežu dzimtas ģints. Tās dabiskais izplatības areāls ir Makaronēzijā, no Eiropas līdz Vidusjūrai un Irānai, un Āfrikas tropu joslas ziemeļaustrumos.

## Sugas
Ģintī ir oficiāli atzītas aptuveni 20 sugas un dabiski sastopami hibrīdi:

* *Anthyllis apennina* F.Conti & Bartolucci
* *Anthyllis aurea* Welden ex Host
* *Anthyllis barba-jovis* L.
* *Anthyllis circinnata* (L.) D.D.Sokoloff
* *Anthyllis cornicina* L.
* *Anthyllis* × *currasii* P.P.Ferrer, R.Roselló & Guara
* *Anthyllis cytisoides* L.
* *Anthyllis* × *fortuita* Guara & P.P.Ferrer
* *Anthyllis* × *gamisansii* Delage, Verlaque, Baumel, C.Piazza & Médail
* *Anthyllis hamosa* Desf.
* *Anthyllis hermanniae* L.
* *Anthyllis hystrix* (Willk. ex Barceló) Cardona, J.Cont. & E.Sierra
* *Anthyllis lagascana* Benedí
* *Anthyllis lemanniana* Lowe
* *Anthyllis lotoides* L.
* *Anthyllis montana* L.
* *Anthyllis onobrychioides* Cav.
* *Anthyllis polycephala* Desf.
* *Anthyllis ramburei* Boiss.
* *Anthyllis rupestris* Coss.
* *Anthyllis splendens* Willd.
* *Anthyllis subsimplex* Pomel
* *Anthyllis tejedensis* Boiss.
* *Anthyllis terniflora* (Lag.) Pau
* *Anthyllis vulneraria* L.
* *Anthyllis warnieri* Emb.

Latvijā ir sastopamas šādas sugas un dabiskie hibrīdi (daži no tiem nav oficiāli atzīti taksoni):

* Baltijas pērkonamoliņš (*Anthyllis x baltica*) Juz. ex Kloczkova
* Brūču pērkonamoliņš (*Anthyllis vulneraria*) L. s.str.
* Jūrmalas pērkonamoliņš (*Anthyllis maritima*) Schweigg.
* Košsarkanais pērkonamoliņš (*Anthyllis coccinea*) (L.) G.Beck
* Krāsainais pērkonamoliņš (*Anthyllis colorata*) Juz.
* Lielgalvainais pērkonamoliņš (*Anthyllis macrocephala*) Wender.
* Smiltāja pērkonamoliņš (*Anthyllis arenaria*) (Rupr.) Juz.

## Galerija

Attēls:Anthyllis vulneraria Przelot pospolity 2020-06-29 06.jpg|Brūču pērkonamoliņš (*Anthyllis vulneraria*) 
Attēls:Anthyllis vulneraria Coccinea 2021-06-14 8910.jpg|Košsarkanais pērkonamoliņš (*Anthyllis coccinea*)
Attēls:Anthyllis vulneraria subsp. pulchella flowers.jpg|*Anthyllis vulneraria subsp. pulchella*
Attēls:Anthyllis cytisoides (habitus).jpg|*Anthyllis cytisoides* 
Attēls:Anthyllis barba jovis2.JPG|*Anthyllis barba-jovis*


## Atsauces